**Årsmøte i Trønderkretsen 01.11.2014  
Sted : Malvik rådhus**  
Tilstede :  
Ole Røttum (ungdomsleder Gauldal), Trond Jære (leder Gauldal), Roger Larsen (leder Namdal), Jan Håvard Refsethås (vara for Midt-Norge i skytterstyret), Ellen Forseth (ungdomsleder Uttrøndelag), Ove Johan Dyrendahl (ungdomsleder Fosen), Ketil Sunde (leder Fosen), Asbjørn Hårstad (kasserer Trønderkretsen), Kari Sofie B. Fiskum (DFSU/Ungdomsleder Trønderkretsen), Bjørnulf Røli (ungdomsleder Inntrøndelag), Frank Bilstad (leder Inntrøndelag) og Ivar Otto Husby (leder Uttrøndelag)

**Sak 1 :**  
Valg av skriver : Frank Bilstad  
Valg av møteleder : Ivar Otto Husby

**Sak 2 :**  
Jan Håvard Refsethås presenterte nyheter fra DFS.  
- Ny redaktør i skyttertidende skal ansettes.  
- I framlagt statsbudsjett foreslås det reduksjon på ca 1,4 millioner i statsstøtte til DFS. Skytterstyret jobber aktivt for å i alle fall beholde dagens støtte.

Kari Sofie B. Fiskum presenterte nyheter fra DFSU.  
- Forslag om ingen øvre aldersgrense for klasse ASP på 100m. Prøveordning for 2015 og 2016  
- Forslag om krav om innskytingshold på finfelt  
- Forslag om at arrangør av feltstevner kan vedta å benytte sikteringen på finfeltfigurer som treffområde for cal. 22 skyttere på finfelten.

**Sak 3 :**  
Terminliste for Trønderkretsen 2015. Ivar Otto har satt opp terminlisten etter innsendte lister fra samlagene. Små justeringer og feilrettinger ble foretatt på møtet, ellers er terminlisten klar.

**Sak 4 :**  
Vedtak om at Gauldal og Namdal bytter turnus for LDKS bane, dette for å unngå at Gauldal får både bane og felt i 2017. Turnusen er som følger :  
  
 LDKS 15m LDKS felt LDKS bane  
2015 Namdal Fosen Uttrøndelag  
2016 Gauldal Inntrøndelag Gauldal  
2017 Inntrøndelag ???? Gauldal Namdal

(Ivar Otto : sjekk om dette ble riktig, usikker)

MNM  
2015 Uttrøndelag  
2016 Søre Sunnmøre eller Sunnmøre  
2017 Fosen  
2018 Søre Sunnmøre eller Sunnmøre  
2019 Gauldal

**Sak 5:**  
Vedtak på møte i Midt-Norge landsdel under MNM 2014 om å opprette egne web-sider for Midt-Norge landsdel og landsdelskretsene fra 2015. IT-kontakt i Uttrøndelag, Bent Eliassen, administrerer disse.

**Sak 6:**  
Endringer i statutter for landsdelskretsstevner:  
- Vandrepremier for lag fjernes etterhvert som disse vinnes til odel og eie  
- Det ble bestemt et fast innskudd på LDKS på kr. 50,- i tillegg til enhver tid fastsatt stevneinnskudd i Midt-Norge. Arrangør beholder 30 kroner av disse, resten overføres til Trønderkretsen for å dekke medaljer og premier. På LDKS 15m beholder arrangør hele summen da arrangør er ansvarlig for alle premier.  
- Arrangerende lag av LDKS gis tillatelse til å kreve inn arrangementsavgift for påmeldte og ikke møtte skyttere i etterkant. Kravet skal gå til skytterlagene.  
- Det anbefales at samlag og skytterlag benytter penger som gavepremier til LDKS – arrangører foran fysiske gjenstander.

**Sak 7 :**Det skal blant annet velges ny president på skyttertinget i 2015 da nåværende president ikke tar gjenvalg. Samlagene anbefales å sende inn forslag på egnede kandidater. Frist 1. februar 2015.

**Sak 8 :**  
Regnskapet ble lagt fram av kasserer Asbjørn Hårstad.  
Hitra og Frøya skyttersamlag har ikke betalt kontingent til Trønderkretsen i 2012, 2013 og 2014.  
Regnskapet viser et overskudd på 7113, 48, MEN det er ubetalte regninger på 18860,- som ikke er tatt med her.  
Regnskapet godkjent med anmerkning om at ubetalte regninger på 18860,- føres på regnskapsrapporten.

**Sak 9 :**  
Vi frykter det er stort etterslep på utdeling av medaljer og stjerner fra tidligere LDKS. Samlagene må sjekke med egne skytterlag om det er skyttere som mangler medaljer/stjerner.

**Sak 10 :**Valg:  
Leder : Ivar Otto Husby, Uttrøndelag Valgt for ett år  
Nestleder : Frank Bilstad, Inntrøndelag Valgt for ett år  
Kasserer : Roger Larsen, Namdal Valgt for ett år

Trønderkretsen takker avtroppende kasserer Asbjørn Hårstad for mange års tro tjeneste.

**Sak 11 :**  
Tilbakeblikk på 2014 fra samlagene

Referent : Frank Bilstad